open-index/open-wikipedia-markdown huggingface dataset:
Kirkenes videregående skole

**Kirkenes videregående skole** ble åpnet høsten 2002. Den allmennfaglige studieretningen i Kirkenes (Kirkenes videregående skole) ble slått sammen med den yrkesfaglige studieretningen på Hesseng (Hesseng videregående skole). Skolen på Hesseng ble bygd ut og fikk navnet Kirkenes videregående skole.

Skolen har ca. 600 elever fordelt på utdanningsprogrammene studiespesialisering med de fleste programområder, bygg- og anleggsteknikk, teknikk og industriell produksjon, elektrofag, design og håndverk, restaurant- og matfag, helse- og oppvekstfag og et aktivt OPUS.

Kirkenes videregående skole har sin anleggsavdeling i Bjørnevatn. Avdelingen tilbyr utdanning innen anleggsteknikk, arbeidsmaskiner og anleggsmaskinmekaniker. Anleggsmaskinmekaniker har landslinjestatus, noe som betyr at alle søkere har samme rett til inntak, uansett hvor i landet de kommer fra.

Rektor er Øystein Hansen.

## Eksterne lenker
* Skolens hjemmeside
Gaute Lid Larssen

**Gaute Lid Larssen** (født i 1965) er norsk regissør og produsent. Han har arbeidet i NRK, for TV 2 og som freelance. Etablerte produksjonsselskapet Cylinder Production AS i 2000. Selskapet utvikler og produserer film i ulike formater. 

Larssen har bakgrunn fra NRK som inspisient og programleder i radio («Opp fra skrivebordsskuffen»). Han har produsert og regissert reklamefilmer, informasjonsfilmer, produsert kortfilm, samt laget fjernsynsdokumentar og regissert TV-drama.

## Privatliv
Gaute Lid Larssen er sønn av forfatteren Sonja Lid og skuespilleren Lars Andreas Larssen, samt bror til Vetle Lid Larssen.

## Utmerkelser
I 2023 ble kortfilmen *[[Nattrikken]]*, som Larssen var produsent for, nominert til Oscar for «beste kortfilm».

## Filmografi
### Regissør
* *[[Hotel Cæsar]]* (2007–2016) (TV-serie) TV 2
* *Evne til Omsorg* (2005) (dokumentarfilm) TV 2
* *Lysebrun* (dokumentrfilm) (2008) Bufdir
* *[[Sofies verden (film og miniserie)|Sofies verden]]* (1998) (spillefilm kino og TV) (second unit regi)
* *The Diver* (1999) (spillefilm kino) (second unit regi)

### Produsent
* *Åtte lasaroner* (2014) (dokumentarfilm) NRK
* *[[Gatas Gynt]]* (2008) (dokudrama) NRK
* *Soaring wings* (2004) (novellefilm) NRK
* *Essential Killing* (2009) (spillefilm/kino) (Co-produsent)

## Referanser


## Eksterne lenker
*
Mats (andre betydninger)

**Mats** kan referere til:

* Mats, kortform av mannsnavnet Matthias
* The Replacements, også kalt The 'Mats, amerikansk rockegruppe
* 5934 Mats, en asteroide
Jordan 191

**Jordan 191** var den første Formel 1-bilen bygget av Jordan Grand Prix, og den deltok i Formel 1-sesongen 1991.

Fem førere kjørte bilen i det seksten løp lange mesterskapet. Andrea de Cesaris var den eneste som kjørte hele sesongen, selv om han ikke klarte pre-kvalifiseringen til sesongens åpningsløp i Phoenix. Det var også de Cesaris som oppnådde Jordans beste resultat for sesongen med fjerdeplass i både Montreal og Mexico. Bertrand Gachot fikk sitt beste resultat, en femteplass i Montreal – bare to sekunder bak de Cesaris i mål. Gachots sesong tok slutt da han sprayet en drosjesjåfør i London med CS-gass, noe han fikk to måneder i fengsel for. Selv da han ble sluppet ut av fengsel, fikk han ikke tilbake setet i Jordan. 

I de siste seks løpene kjørte tre andre førere i stedet for Gachot; Alessandro Zanardi, Roberto Moreno og en 22 år gammel tysker med navn Michael Schumacher. Schumacher var kjørte kun et løp for Jordan. Det var Belgias Grand Prix 1991, hvor han kvalifiserte seg på en sterk syvendeplass, som var Jordans beste kvalifiseringsresultat til da, og han utkvalifiserte de Cesaris som kom på ellevte. Men gleden ble brått slutt for Schumacher da han trillet til siden av banen på den første runden med clutch-problemer. Etter dette løpet ble det krangel mellom Benetton og Jordan, som endte med at Schumacher signerte for Benetton. Moreno, som kjørte for Benetton, gikk til Jordan og fikk kjøre to løp, før Zanardi fikk kjøre de tre siste løpene.

I sin første sesong som konstruktør oppnådde Jordan 13 poeng og en imponerende femteplass i mesterskapet, foran kjente navn som Tyrrell, Lotus og Brabham.

## Formel 1 resultater
(Forklaring) (resultater i **uthevet skrift** indikere pole position)(resultater i *kursiv* indikerer raskeste runde)

## Referanser


## Eksterne lenker
*
Kosmogoni

**Kosmogoni** (fra gresk: οσμογονία, *κόσμος*, «kosmos, verden» + *gone*, «fødsel», rotordet av γί(γ)νομαι / γέγονα, «å bli født, forandre seg, komme inn i ny tilstand av værelsen») er læren om eller fortellingen om verdens opprinnelse. Betegnelsen kosmogoni refererer både til (religiøse) skapelsesfortellinger og helst vitenskapelige teorier om universets begynnelse. I den spesielle kontekst av vitenskapen om verdensrommet og astronomi refererer begrepet til teorier om skapelsen og opprinnelsen til solsystemet.

Kosmogoni må ikke forveksles med kosmologi som betegner vitenskapen om universets struktur og opprinnelse.

Denne artikkelen behandler utelukkende vitenskapelige skapelsesteorier. For studier av kosmogoniske oppfatninger innenfor tradisjonelle kulturer, se skapelsesmyter.

## Referanser


## Se også
* Teogoni
* Antropogoni
* Skapelsesberetning
Diamanda Galás

**Diamanda Galás** (født 1955) er en avantgarde-sanger, keyboardist og komponist.
Hun er kjent for sin traktering av piano samt sin distinktive stemme som spenner over tre og en halv oktav.
Hun bruker ofte skrik, ul og later til å imitere tungetale i sine opptredener. Arbeidene hennes konsentrerer seg stort sett om emner som lidelse, desperasjon, fordømmelse, urettferdighet og tap av verdighet.

Hun har arbeidet med mange avantgarde-komponister, blant andre Iannis Xenakis, Vinko Globokar og John Zorn.

Diamanda Galás er født og oppvokst i San Diego, California. Hennes foreldre var gresk-ortodokse.

## Diskografi
* *Litanies of Satan* (1982) – kjent for «Wild Women with Steak Knives»
* *Faust. Eros. Tod* (1982 ?) (live)
* *Diamanda Galas* (1984) – også kalt *Panoptikon* og *The Metalanguage Album*
* *Saint of the Pit* (1986)
* *[[The Divine Punishment]]* (1986)
* *You Must Be Certain of the Devil* (1988)
* *Masque of the Red Death* (1989)
* *Plague Mass 1984 – End of the Epidemic*) (1991) (live)
* *The Singer* (1992)
* *Vena Cava* (1993)
* *The Sporting Life* (1994) – med John Paul Jones
* *Schrei X* (1996) (live)
* *Malediction & Prayer* (1998) (live)
* *La serpenta canta* (2003)
* *Defixiones, Will and Testament* (2003)
* *Guilty Guilty Guilty* (2008)

## Referanser


## Eksterne lenker
* 
* 
* 
*
In the Shadows

***In the Shadows*** er det tredje studioalbumet til Mercyful Fate. 

Det er det første studioalbumet etter at bandet ble gjenforent i 1992. Det ble utgitt i 1993 på Metal Blade Records. Albumet har ett bonusspor; «Return of the Vampire» med  Lars Ulrich på slagverk. Selv om Snowy Shaw står oppført på albumet som trommeslager, ble alle trommer innspilt med Morten Nielsen (unntatt bonussporet).

## Sporliste
# «Egypt» – 4:52
# «The Bell Witch» – 4:34
# «The Old Oak» – 8:54
# «Shadows» – 4:42
# «A Gruesome Time» – 4:31
# «Thirteen Invitations» – 5:17
# «Room of Golden Air» – 3:06
# «Legend of the Headless Rider» – 7:43
# «Is that You, Melissa» – 4:41
# «Return of the Vampire» (Bonus) – 5:08

## Personell
* King Diamond – Vokal
* Michael Denner – Gitar
* Hank Shermann – Gitar
* Timi Hansen – Bassgitar
* Morten Nielsen – Slagverk
* John Marshall – Cembalo, trommer
* Lars Ulrich –  Slagverk på «Return of the Vampire»

## Eksterne lenker
*
Gåsvær (Herøy)

**Gåsvær** er et fraflyttet fiskevær i Herøy kommune i Nordland. De bebygde øyene er Nord-Gåsvær, Sør-Gåsvær, Flatøy og Innerodden.  Gåsvær kapell oppført 1967, ligger på Sør-Gåsvær.  

De siste fastboende flyttet fra Gåsvær i 1990. Mange av husene blir nå brukt som fritids- og sommerhus. Hurtigbåtruten til Gåsvær ble lagt ned sommeren 2007. 

## Geografi
Gåsvær grenser i øst til Gåsværfjorden. I vest ligger fiskeværene og holmene Lyngvær, Skipbåtsvær, Sandsundvær, Innerholmen og Ytterholmen fyr. I sørøst ligger Steinene. Gåsværs høyeste punkt er Ravnøya som er 30&nbsp;moh. I Gåsvær har man fin utsikt til Dønnmannen, Sju søstre, Vega, Søla, Lovund og Trænstaven. 

## Navigasjon
Å navigere i farvannet rundt Gåsvær og inn til havna er krevende. Det er derfor en rekke lykter i dette farvannet, som også er detaljert beskrevet i boka *Den norske los*. Lykt på Kalvskjæran viser innseiling fra øst til havna i sundet mellom Nordgåsvær og Sørgåsvær. To mindre lykter er plassert i det trange sundet.  


P1000515.JPG|Gåsvær sett i fra Ravnøya
Fiskebruket i Gåsvær.jpg|Fiskemottak  i Gåsvær sett i fra øst
P1000854.JPG|Innerodden


## Næringer på Gåsvær
Fiske var viktigste næringsvei på Gåsvær, men også jordbruk var viktig, og det var vanlig med små fjøs med sauer og noen få kyr. Det var vanlig med æhus til ærfuglene, der man samlet edderdun som ble renset og ramet og solgt for bruk i  puter og dyner.

## Historie
Tidlig på 1900-tallet ble det bygd butikk, post, telegraf, dampskipsekspedisjon og fiskemottak på Sør-Gåsvær. Skolen kom i 1903. Den ble bygd på Nord-Gåsvær, og var en omgangsskole. Det ble bygd en ny skole på Sør-Gåsvær i 1960. Sommeren 1964 ble det lagt strømkabel utover Gåsværfjorden. Når folk fikk elektrisitet begynte man å støpe vannkummer inntil husveggen og med vannpumpe i kjelleren kunne folk få innlagt vann. På 1960, -70 og -80-tallet fulgte befolkningsnedgang, og Gåsvær ble fraflyttet.  

## Dyre- og fugleliv
På Gåsvær hekker en rekke fuglearter, mest sjøfugler, men også rovfugl som havørn. Det er også pattedyr som mink og oter.

## Referanser
Spanias kvinnelandslag i fotball

**Spanias kvinnelandslag i fotball** er landets landslag i fotball for kvinner som representerer Spania i internasjonale fotballturneringer for kvinner og blir administret av Real Federación Española de Fútbol. 

Spania debuterte i EM-kvalifisering til EM i 1987, da de i gruppe med Italia, Ungarn og Sveits endte på tredjeplass, på målforskjell foran Sveits. I neste kvalifisering, til EM i 1989, gikk det ikke stort bedre. De greide en god uavgjort mot Frankrike, en grei seier og en skuffende uavgjort mot Bulgaria, en seier mot Belgia og tapte de resterende kamper, som også inkluderte tap mot Tsjekkoslovakia. I 1991-kvalifiseringen endte Spania sist i sin gruppe, som også besto av Italia, Sveits og Danmark. Spania hadde en tendens til å få med set ett godt resultat i turneringen, og dette fortsatte i EM-kvalifisering til EM i 1993 med en uavgjort borte mot Sverige, men de tapte også hjemme mot Irland, som dermed medførte at de kom poenget forena irene og fire bak Sverige (seier ga 2 poeng).

I EM-kvalifisering til EM i 1995 møtte Spania for første gang England i det som skulle bli mange oppgjør dem imellom. De to landene spilte uavgjort i begge oppgjør, men Spania rotet bort mulighetene ved en uavgjort mot Belgia. Med seier hadde Spania gått videre på målforskjell. Spania hadde således startet et løft for kvinnefotballen, og det skulle fortsette. I EM-kvalifisering til EM i 1997 havnet riktignok Spania i en tøff pulje med Danmark og Sverige, og de greide en lite imponerende tredjeplass. Imidlertid ga den plassen en omspillsplass, og Spania møtte nok engang England. Spania slo ut England i kvalifiseringen, og kvalifiserte seg til sitt første og hittil eneste mesterskap. EM i 1997 ble også en relativt god opplevelse for Spania. Et gjensyn med Sverige i Sverige endte med et ettmålstap, og med uavgjort mot Frankrike og seier over Russland, greide Spania å komme til semifinale på målforskjell. Der ble det et ettmålstap for Italia.

Imidlertid falt Spania noe sammen, og i VM-kvalifiseringen til USA-VM i 1999, kom Spania sist i sin gruppe. Spania måtte spille kvalifisering om fortsatt spill i gruppe A, men slo Skottland uten problemer. Spania unngikk sisteplassen i EM-kvalifisering til EM i 2001, og tredjeplassen ga omspillskamp mot Danmark, men Spania hadde ingen sjanser. Deretter endte Spania sist igjen, før de havnet på tredjeplass i EM-kvalifisering til EM i 2005, bak Danmark og Norge, men foran Nederland og Belgia.

Omtrent samtidig, i 2004, vant Spania U-19-europamesterskapet. I kvalifiseringen til EM i Finland i 2009 kom Spania i gruppe med England igjen. Spania tapte igjen på målstreken, men gikk videre til omspillet, der de tapte over to kamper for Nederland. Også i VM-kvalifiseringen til VM i 2011 havnet Spania i pulje med England, og nok en gang tapte de omtrent på målstreken. Her gikk bare vinneren videre.

## Se også
*Spanias herrelandslag i fotball
*Fotball for kvinner
*EM i fotball for kvinner
*Liste over kvinnelandslag i fotball
NGC 1435

**NGC 1435**, også kalt **Merope-tåken** og **Tempels tåke**, er den ene av to kjente stjernetåker som omgir stjernen Merope i stjernehopen pleiadene. Stjernetåken er muligens restene av en supernova-eksplosjon, og omgir stjernen Merope som en tåke med et diffust gjenskinn. Tåken er bare opplyst av Merope, og har en lysstyrke med en tilsynelatende størrelsesklasse på 13.

Stjernetåken ble oppdaget den 19. oktober 1859 av den tyske astronomen Ernst Wilhelm Leberecht Tempel. I NGC-katalogen beskrev John Herschel den som en svært svak tåke omkring Merope på størrelse med full-månen.

Tåken er blå på normale fotografier, og inneholder et fint karbon-støv. Selv om det tidligere ble antatt at Pleiadene ble dannet av denne og andre omgivende stjernetåker, vet vi idag at denne tåken er en støvrik del av galaksen som pleiadene passerer gjennom, og som de ikke har gitt opphav til.

En annen og mindre stjernetåke, kalt IC 349, befinner seg 0.06 lysår fra Merope.

## Referanser
Krummet barbell

**Krummet barbell** er et piercingsmykke som er krummet.

## Historie
Den rette barbellen ble introdusert av piercer Jim Ward tidlig på 1970-tallet. Den krummede barbellen er en videreutvikling av denne barbellen, da man fant flere brukssteder for den. I dag er barbellen en av de vanligste piercingsmykkene.

## Beskrivelse
Piercingsmykket består av et skaft og en kule på hver side som er festet til skaftet med en skrue. Den krummede barbellen er vanligvis en kvart sirkel, og brukes mest i navle- eller øyenbrynpiercinger. Men også i intimpiercingene vertikal hode og Prins Albert-piercing. Likevel kan en krummet barbell ikke brukes på overflatepiercinger.

Den krummede barbellen er nesten alltid laget av enten rustfritt stål eller titan. Likevel kan ballen være laget av glass, keramikk eller edelstener.

## Eksterne lenker
*
Skottlands kvinnelandslag i fotball

**Skottlands kvinnelandslag i fotball** representerer Skottland i internasjonale kamper. 

Skottland har ikke kvalifisert seg til noen mesterskap. De har imidlertid vært med i de fleste kvalifiseringer, bortsett fra til EM i 1989 der de trakk seg halvveis ute i kvalifiseringen, og EM i 1991 der de ikke deltok. Foran kvalifiseringen til EM i 1997 ble Skottland plassert i gruppe B, og måtte kvalifisere seg til gruppe A som ga rett til å spille om EM og VM-plass. De lyktes ikke, og forble i gruppe B. I 1999 kom de til kvalifiseringskamp mot Spania, men tapte stort. Skottland ble i gruppe B til de kvalifiserte seg etter kvalifiseringen til VM i 2003. De spilte ikke den siste kvalifiseringskampen fordi UEFA hadde utvidet kvalifiseringsgruppene, og dermed kom alle gruppevinnerne fra gruppe B videre.

Skottland fikk bedre plasseringer etter oppholdet i gruppe B. I kvalifiseringen til EM i 2005 kom Skottland på tredjeplass (av fem), ett poeng bak andreplassen. VM-kvalifiseringen ble det nok en tredjeplass, bak Tyskland og Russland. I kvalifiseringen til EM i Finland kom Skottland på en hederlig tredjeplass, noe som ga omspillsplass. I omspillet spilte Skottland uavgjort over to kamper mot Russland, men tapte på bortemålsregelen.

I kvalifiseringen til VM i 2011 var Skottland nær ved å komme videre til utslagsrunden, etter at Danmark hadde rotet bort poeng mot Bulgaria, mens Skottland hadde vunnet samtlige av sine kamper, bortsett fra mot nettopp Danmark, som de tapte for hjemme. Skottland kunne ha avgjort det ved å slå Danmark i Danmark, men de greide bare uavgjort, og dermed endte Skottland på andreplass, poenget bak Danmark. 

## Se også
*Skottlands herrelandslag i fotball
*Storbritannias kvinnelandslag i fotball
*Storbritannias herrelandslag i fotball
Norman Pritchard

**Norman Gilbert Pritchard** også kjent som **Norman Trevor** (1877–1929) var en britisk-indisk friidrettsutøver og skuespiller som deltok i de olympiske leker 1900 i Paris. 

Pritchard ble født Norman Gilbert Pritchard i Calcutta som sønn av George Petersen Pritchard og Helen Maynard Pritchard. 

Han deltok i flere øvelser i friidrett under OL 1900 i Paris. Han kom på andreplass på 200 meter bak John Tewksbury fra USA og også på 200 meter hekk ble han nummer to, bak amerikaneren Alvin Kraenzlein. Han deltok også på 110 meter hekk, på 60- og 100 meter.

Han flyttet til England i 1905 hvor han gjorde suksess som sceneskuespiller. I 1914 flyttet han til USA hvor han spilte i en rekke stumfilmer. Deriblant Romance (1920), The Daughter Pays (1920), The Black Panther’s Cub (1921),  Roulette (1924) og Skriket Efter Mor (1927)

## OL-medaljer
* 1900  Paris -  Sølv i friidrett, 200 meter  India 
* 1900  Paris -  Sølv i friidrett, 200 meter hekk  India

## Referanser


## Eksterne lenker
* 
* 
*
Hodejegerne (roman)

***Hodejegerne*** er en kriminalroman av Jo Nesbø. Den kom ut i 2008 på forlaget Aschehoug og fikk terningkast 5 av VG. Boka er på 239 sider. 

## Handling
Historien finner sted rundt Roger Brown. Han er hodejeger, som arbeider med å finne passende leder-kandidater på vegne av større bedrifter. Men har også en langt mer lyssky jobb på siden, hvor han stjeler kunst. Hans kone, Diana, eier et kunstgalleri. Der treffer Roger en mann som heter Clas Greve, som han tror kan være den perfekte mannen for en ledig stilling. Snart oppdager Roger at Clas Greve også eier et etterlengtet og ekstremt verdifullt maleri malt av Peter Paul Rubens.

Roger bestemmer seg snart for å stjele dette utrolig verdifulle maleriet. Men samtidig som han stjeler maleriet av Clas Greve, oppdager Roger den gjenglemte mobiltelefonen til sin kone, Diana, i leiligheten til Clas Greve. Deretter blir Roger snart viklet inn i et langt større mysterium, og dette utvikler seg snart til en kamp på liv eller død.

## Filmatisering

I 2011 kom filmen ut med Aksel Hennie i hovedrollen. Bokens rettigheter er donert til Harry Hole-stiftelsen, som arbeider for å gi barn i utviklingsland grunnleggende lese- og skriveferdigheter. Dermed vil alle inntekter filmen genererer tilfalle stiftelsen. Hodejegerne hadde premiere 26. august 2011.

Det skal også komme en amerikansk filmatisering.

I 2022 kom det også en norsk TV-serie basert på romanen. Serien ble sendt på TV 2 i Norge.

## Referanser


## Eksterne lenker
* ''Hodejegerne'' på Aschehougs hjemmeside
Wilhelm Matheson

**Wilhelm Eger Matheson** (født 5. mai 1955 i Oslo) er en norsk jurist som var dommer i Høyesterett fra 2009 til 2025. Han ble utnevnt til høyesterettsdommer den 31. oktober 2008 og tiltrådte 1. november 2009.

## Utdanning
Wilhelm Matheson tok juridisk embetseksamen ved Universitetet i Oslo i 1982. Han har tidligere arbeidet som førstekonsulent og lovrådgiver i Justisdepartementets lovavdeling og som gjesteforsker ved Max-Planck-instituttet i Freiburg i Tyskland. I perioden 1987 til 1988 var han dommerfullmektig ved Lier, Røyken og Hurum sorenskriverembete. I 1989 ble han advokatfullmektig i advokatfirmaet Mellbye, Schjoldager, Sejersted, Tenden. Fra 1990 til 2009 arbeidet han som advokat og partner i advokatfirmaet Wiersholm, frem til han ble utnevnt til høyesterettsdommer.

## Utnevning til Høyesterett
Matheson ble utnevnt til høyesterettsdommer den 31. oktober 2008, samtidig med Bergljot Webster og Erik Møse. Prosessen rundt tilsettingen av Matheson, Webster og Møse som høyesterettsdommere ble kritisert av professor i sammenlignende politikk ved Universitetet i Bergen Gunnar Grendstad, for å være «lite gjennomsiktig.»
 
Journalist Hanne Skartveit fra avisa ''Verdens Gang'' ønsket å avdekke Matheson og de to andre høyesterettsdommerne som ble utnevnte sammen med han til, deres politiske holdninger i saker av særskilt offentlig interesse. Matheson ønsket ikke å binde seg til posisjoner eller ta stilling til saker han senere kunne komme til diskutere i Høyesterett.

I et intervju i 2011 ga Matheson uttrykk for troen på idealet om «en fordomsfri dommerstand», men fremholdt at det var selvsagt at en rettsavgjørelse viser dommeren sine holdninger, ikke «den såkalt sanne juss».

Matheson gikk av som høyesterettsdommer 1. juni 2025.

## Kilder
William Holland

**William Joseph Holland** (født 3. mars 1874, død 20. november 1930) var en amerikansk friidrettsutøver som deltok i de olympiske leker 1900 Paris. 

Holland deltok på flere øvelser i friidrett under OL 1900 i Paris. Han kom på andreplass på 400 meter bak Maxwell Long. På 200 meter ble han nummer fire og på 60 meter klarte han ikke å kvalifisere seg til finalen. 

## OL-medaljer
* 1900  Paris -  Sølv i friidrett, 400 meter  USA

## Eksterne lenker
*
David Bain

**David Bain** (født 5. august 1900 I Rutherglen, South Lanarkshire, død 	22. februar 1966) var en skotsk fotballspiller som spilte for Rutherglen Glencairn, Everton FC og Manchester United. Han spilte i angrep.

Han kom til Manchester United i mai 1922 etter å ha spilt i Rutherglen Glencairn. Han hadde vært hos United på prøvespill flere ganger, men manager John Chapman nølte. Til slutt bestemte Chapman seg for å kjøpe Bain etter at han hadde begynt å spille på de skotske juniorlandslaget. I tillegg hadde noen andre engelske klubber vist interesse for ham. Til sammen scora han ni mål på 23 kamper mellom mai 1922 og juli 1924.

I juli 1924 gikk turen videre til Everton.

## Referanser
Bergljot Webster

**Bergljot Cecilie Webster** (født 16. februar 1966 i Oslo) er en norsk høyesterettsdommer. Hun tok juridisk embetseksamen ved Universitetet i Oslo i 1992.

Hun har tidligere jobbet som advokat hos Regjeringsadvokaten og hos Nordisk Skibsrederforening. Fra 2004 til 2005 var hun partner i advokatfirmaet Sørlie Wilhelmsen. Fra 2006 var hun advokat og partner i Advokatfirmaet Hjort.

Bergljot Webster ble utnevnt til høyesterettsdommer den 31. oktober 2008. Hun tiltrådte Høyesterett 15. august 2009.

## Familie
Hun er datter av tidligere riksmeklingsmann Reidar Webster.

## Referanser
Jean de Hoe

**Jean de Hoe** var en belgisk turner. 

Han deltok i det andre VM som ble arrangert, i 1905, der han var med og vant bronsemedalje i lagkonkurransen. Som i 1903 vant Frankrike lag-gull, mens Nederland fikk sølv. 

## Referanser
Adolf Amandus Andresen

**Adolf Amandus «Adolfus» Andresen** (født 13. september 1872 i Sandefjord, død 12. januar 1940) var en norsk kaptein og hvalfangstpioner.

Andresen emigrerte til Chile i 1894 der han livnærte seg med sleping og berging av fartøyer i Magellanstredet. Etter å ha observert mye hval i området, reiste han til Finnmark for å lære seg mer om hvalfangst. Han returnerte med en innkjøpt hvalkanon som han installerte på sin taubåt, og nyttårsaften 1903 skjøt han den første hvalen, en knølhval. Dette var før de mer berømte pionerene Carl Anton Larsen og Lars Christensen, begge fra Sandefjord, hadde kommet i gang med sin aktivitet i sør, og betraktes som starten på den kommersielle sørhavsfangsten.

Andresen etablerte en hvalfangststasjon i Bahía Aguila nær Punta Arenas og i 1905 stiftet han hvalfangstselskapet Sociedad Ballenera de Magallanes. Fangsten ble over 100 hval både i 1905 og i 1906.

I sesongen 1906/07 var han den første til å bruke den naturlige havnen Whalers Bay på Deceptionøya som base for flytende kokeri. Han hadde kontrahert hvalbåtene «Alminrante Valenzuela» og «Alminranre Utribe» fra Framnæs Mekaniske Værksted i Sandefjord. Kokeriet «Gobernador Bories» ble ombygget samme sted. Andresen hadde flere ganger med seg både sin kone, Betsie Mary Rasmussen, og sine to kjæledyr – en papegøye og en angorakatt.

I 1912 trakk Andresen seg ut av Sociedad Ballenera de Magallanes og etablerte et nytt selskap – Ballenera Adolfo Andresen. Han kjøpte det norske hvalkokeriet «Sobraon» som han omdøpte «Orion», samt hvalbåtene «Noruega» og «Corral». Med denne flåten startet han fangst langs stillehavskysten fra Chile til Ecuador. De to første sesongene resulterte i en samlet fangst på over 300 hval og 12&nbsp;000 liter olje.

«Adolfus» Andresen ligger begravet i Punta Arenas.

## Referanser


## Litteratur
* Ian B. Hart: *Whaling in the Falkland Island Dependencies 1904–1931. A history of shore and bay-based whaling in the Antarctic*, 2006. ISBN 0-9552924-0-9
* Jeff Rubin: *Antarctica*, Lonely Planet, 2008

## Eksterne lenker
* Adolf Amandus Andresen . Norsk polarhistorie
*  La epopeya de la industria ballenera Chilena
Ja

**Ja** er et ord i det norske språket som ofte klassifiseres som en interjeksjon eller et adverb. «Ja» indikerer enighet og er det motsatte av «nei». Ved ektevigsel i bl.a. kristne kirker svarer begge parter rituelt «ja» på spørsmålet om de vil ta hverandre til ekte.

At lydene i ordet «ja» brukes for å bekrefte et tidligere utsagn er et resultat av det norske språkets utvikling, men det trenger ikke være slik på andre språk. Norsk, dansk og svensk har samme ord for «ja», mens *ja* på f.eks. finsk betyr «og», og på polsk betyr det «jeg».

## Skille mellom «ja» og «jo»
«Ja» er beslektet med «jo», «tja» og synonymt med «ok», «greit». Forskjellen på «ja» og «jo» er at «ja» brukes som bekreftende svar ved et positivt utsagn, mens «jo» brukes som bekreftende svar ved et utsagn du ikke er enig i eller som du har en annen mening om. For eksempel: 
:&mdash;Har han giftet seg? &mdash;Ja
::Her indikerer «ja»-et at informasjonen i spørsmålet stemmer: Han har faktisk giftet seg.
:&mdash;Har han ikke giftet seg? &mdash;Jo!
::Her indikerer «jo»-et at informasjonen ikke stemmer: Han er faktisk gift.

Flere europeiske språk har et slikt skille mellom «ja/jo», men ordene er gjerne mer forskjellige enn det de er på norsk. På tysk skiller man mellom «ja/doch» og på fransk mellom «oui/si». (Merk at fransk «si» (jo) slik har en annen betydning enn det spanske «sí» (ja).)

Engelsk har bare ordet «yes», og dette ordet er tvetydig når det brukes som svar på et negativt spørsmål (det sammen gjelder «no» – nei i samme posisjon), og svarordet følges derfor gjerne opp med en forklarende setning:
:&mdash;Isn't he married? &mdash;Yes, he is. *eller* No, he isn't.

## Språk uten et ord for «ja»

Noen språk, som latin, har ingen ja-nei-ordsystemer i det hele tatt. På thai brukes verbet fra spørsmålet som svarord istedenfor ja/nei: คุณเคยอ่านหนังสือเล่มนี่ ? (Har du lest denne boken?) vil besvares med: อ่าน (lese/har lest) for «ja» og ไม่อ่าน (ikke lese/har ikke lest) for «nei». 

## Eksterne lenker
Aiguille du Midi

**Aiguille du Midi** er et fjell i Mont Blanc-massivet i De franske Alpene med en høyde på 3842&nbsp;meter over havet. 

Det går en kabelbane til toppen av fjellet, *Téléphérique de l'Aiguille du Midi*, som ble bygd i 1955, og som i tjue år var den kabelbanen som nådde høyest i verden. Kabelbanen innehar fortsatt rekorden som den høyeste vertikale stigningen til en kabelbane, fra 1035&nbsp;moh. til 3842&nbsp;moh. En tur fra Chamonix til toppen av Aiguille du Midi, en stiging på 2&nbsp;800 meter, tar omtrent 20 minutter. 

Toppen har i dag en utkikksplattform, en kafé og en gavebutikk. Den populære skiløypen *Vallée Blanche* begynner her, og den nærliggende hytten Cosmiques er startpunktet for turer til toppen av Mont Blanc. Fra *Aiguille* går det en annen kabelbane over isbreen Glacier de Geant til Point Helbronner (3&nbsp;452 moh.) på den italienske siden av Mont Blanc-massivet. Fra Point Helbronner går det en kabelbane til Entrevés, en landsby nær Courmayeur i Aostadalen (Italia).

## Referanser


## Eksterne lenker
*
Michaela Grey

**Michaela Grey** (født 18. desember 1972) er en amerikansk piercer og grunnlegger av Association of Professional Piercers. Hun har også vært redaktør for magasinet *Piercing Fans International Quarterly*.

## Biografi
Michaela Grey vokste opp i Vest-Virginia, men reiste som 20-åring til San Francisco der hun i 1991 fikk jobb på Jim Wards piercingstudio Gauntlet, det første i piercingstudioet i Amerika. Der ble hun regnet som en av de beste piercerne på den tiden, og hadde diverse ærestittler.

Etter at hun uttalte ting med bakgrunn i rykter som senere ble motbevist, svekket dette hennes posisjon som profesjonell piercer sent på 1990-tallet.

Senere var hele piercingbransjen i fare for å bli ulovlig, da myndighetene mente det manglet regulering. Grey etablerte da Association of Professional Piercers for å organisere pircere i en verdensomspennende organisasjon.

I dag bor Grey i New York.

## Eksterne lenker
* 
*
Jimmy Bain (fotballspiller)

**James «Jimmy» Bain** (født 6. februar 1902 i Rutherglen, South Lanarkshire &ndash; død 22. desember 1969 i Polegate, Sussex) var en skotsk fotballspiller som spilte for Manchester United, Glasgow Strathclyde, Rutherglen Glencairn og Brentford.

Han kom til Manchester United fra Glasgow Strathclyde i oktober 1922. Han spilte seks år på Old Trafford, men spilte bare fire kamper for førstelaget. Han ble solgt til Brentford i november 1928.

Han var yngre bror av David Bain.

## Referanser


## Eksterne lenker
*
František Machovsky

**František Machovsky** var en turner fra Böhmen, i dagens Tsjekkia.

Han deltok i det turn-VM i 1909, der det ble sølv i lagkonkurransen, bak Frankrike. Frankrike vant alle gullmedaljene i dette VM.

Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG.

## Eksterne lenker
* Sport-komplett.de – VM-deltakere
Association of Professional Piercers

**Association of Professional Piercers** er den eldste og lengstlevende organisasjonen for profesjonelle piercere. Den ble grunnlagt i USA av Michaela Grey.

De første medlemmene var piercere av Gauntlet og andre tidlige piercingstudioer. Men i dag er det medlemmer fra hele verden. Ikke alle piercingstudioer har organisert seg i denne organisasjonen, men det trenger ikke bety at piercingstudioet ikke er profesjonelt.

Organisasjonen jobber for å spre informasjon til både kunder og piercere, og de jobber med juridisk assistanse til land hvor piercing er litt ved siden av loven. Organisasjonen arrangerer også årlige møter som bringer mange av de beste pircerne i verden sammen for å dele kunnskap.

## Eksterne lenker
*  
*
Arne Storrønningen

**Arne Storrønningen** (født 1956) er en norsk fagpresseredaktør med mer enn tretti års erfaring som journalist, redaktør og kommunikasjonsrådgiver fra presse og organisasjoner. 
 
Storrønningen har vært redaktør for flere norske fagblader: (*[[Handikapnytt]]* 1994-1997, *[[Velferd (tidsskrift)|Velferd]]* (1997–2001) og *[[Folkevett]]* (2001–). Han har særlig jobbet med områder som velferdsutvikling, velferdspolitikk, klima- og miljøpolitikk, energi, utvikling av grønn teknologi og  bærekraftig forbruk og vekst.

Han publiserer jevnlig artikler og kommentarer på sin private blogg.

## Referanser


## Eksterne lenker
* Storrønningens blog
Jada

:*For uttrykket «ja da», se [[ja]]*

**Jada** er et engelsk kvinnenavn. Navnet er populært på Jamaica og i USA.

## Etymologi
Navnet *Jada* har usikker opprinnelse. Det kan være dannet som en utbrodert form av kvinnenavnet *[[Jade (navn)|Jade]]*, som betyr «jade».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Jada Pinkett Smith (f. 1971), amerikansk skuespiller og sanger

## Referanser


## Eksterne lenker
Mont Blanc-massivet

**Mont Blanc-massivet** (italiensk: *Massiccio del Monte Bianco*; fransk: *Massif du Mont-Blanc*) er en fjellkjede i de vestlige delene av Alpene. Den er oppkalt etter Mont Blanc, som med sine 4&nbsp;808 moh er den høyeste fjelltoppen i Alpene. Fjellkjeden ligger i Frankrike (Haute-Savoie og Savoie), Italia (Aostadalen), og Sveits (vestlige Valais). Mont Blanc-massivet blir av og til regnet som både en del av Wallis-Alpene og De grajiske Alpene.

Col Ferret ligger mellom fjellkjeden og Wallis-Alpene og Det lille St. Bernard-passet skiller den fra De grajiske Alpene. På andre siden av Arvedalen ligger Aiguilles Rouges og Préalpes.

På den franske siden av Mont Blanc-massivet renner vannet ut i elvene Arve og Isère. På den italienske siden er det elven Dora Baltea som tømmer fjellkjeden for vann, mens vannet på den sveitsiske siden renner ut i sideelver til Rhône.

## Fjelltopper
De største fjelltoppene i Mont Blanc-massivet er: 

## Fjelloverganger
De viktigste fjellovergangene i Mont Blanc-massivet er: 

## Referanser


## Eksterne lenker
*
Bill Bainbridge

**William «Bill» Bainbridge** (født 9. mars 1922 i Gateshead, County Durham, død 3. august 1966) var en engelsk fotballspiller. Han spilte for Manchester United, Bury og Tranmere Rovers.

Han begynte sin karriere i Ashington, men karrieren ble avbrutt av andre verdenskrig. Under krigen spilte han for Hartlepool United. I 1945 kom han til Manchester United, men han spilte bare en kamp i FA-cupen for klubben. I 1946 signerte han for Bury. Også her spilte han få kamper, bare to til sammen. I 1948 signerte han for Tranmere og spilte 168 ligakamper og scora 63 mål fram til han la opp i 1954.

## Referanser
Jan Boye

**Jan Boye** (19. januar 1962 i Århus, død 22. oktober 2011 i Odense) var en dansk lege og politiker (K). Han var borgermester i Odense kommune fra 1. januar 2006 til 1. januar 2010.

Jan Boye ble cand.med. fra Odense Universitet i 1994, etter han arbeidet som turnuslege på Middelfart Sygehus. Senere ble han ansatt på Faaborg Sygehus, Svendborg Sygehus og Odense Universitetshospital. Han var dessuten praksislege i Brenderup, Ferritslev og Otterup. I november 2001 ble han spesiallege i almenmedisin.

Boyes politiske karrière begynte da han meldte seg inn i Konservativ Ungdom og Konservative Studerende i 1979. Han var formann i Odense Konservative Studerende 1985–1989. Boye var medlem av Fyns Amtsråd 1990–2006, herav som viseamtsborgermester 1994–2001 og gruppeleder 1998–2001. 1. januar 2002 ble han amtsborgermester og 1. januar 2006 ble han den første borgerlige borgermesteren i Odense siden 1937.

Han hadde dessuten en lang karrière som håndballspiller bak seg. I 1980 ble han utdannet og i 1986 debuterte han som divisjonsdommer. I 1993 ble han internasjonal dommer og han deltok ved 10 sluttrunder – EM, VM og OL i Sydney og Athen. Han hadde dømt DM- og LP-finaler etter 1990.

## Referanser
Ingrid Stöckl

**Ingrid Stöckl** (født 28. mars 1969) er en tidligere, østerriksk alpinist.

I junior-VM i alpint 1987 tok hun gull i slalåm.

Stöckl kjørte utelukkende disiplinene utfor og slalåm, noe som resulterte i to pallplasseringer i kombinasjonsøvelsen i verdenscupen:
* 1990 – 3.-plass i kombinasjonen i Haus
* 1991 – 1.-plass i kombinasjonen i Morzine

I tillegg oppnådde hun fem topp 10-plasseringer i utfor.

Den største triumfen feiret hun under VM 1991 i Saalbach-Hinterglemm, der hun tok sølv i alpin kombinasjon bak Chantal Bournissen.

Hun la opp i desember 1997 etter en svak start på sesongen.

## Referanser


## Eksterne lenker
*
EM i fotball for kvinner 1995

**EM i fotball for kvinner 1995** ble arrangert først som en kvalifisering, og deretter som en ren cup med hjemme- og bortekamper fram til finalen, som ble trukket til å bli spilt i Tyskland. EM i fotball for kvinner er en turnering for europeiske landslag som er tilknyttet UEFA, og som har kvalifisert seg til turneringen. Hensikten med turneringen er å avgjøre hvilket kvinnefotballag som er best i Europa. Tyskland slo Sverige i finalen. Det var Tysklands tredje seier.

## Kvalifisering
:*Se hovedartikkel: [[EM i fotball for kvinner 1995 kvalifisering]]*
Innledningsvis ble de deltakende landene fordelt i 8 grupper, med tre eller fire lag i hver gruppe. Bare gruppevinnerne kom videre. Gruppevinnerne var England, Island, Russland, Tyskland, Danmark, Sverige, Italia og Norge. Seirene var relativt klare, med unntak av Englands, de vant med ett poeng på Spania. De åtte lagene ble satt opp i et kvartfinalespill med hjemme- og bortekamp.

## Cupspill
Piercingpistol

En **piercingpistol** er et piercingverktøy som brukes til å «skyte» hull i øret.

Den blir vanligvis brukt av mindre butikker, i Norge ofte frisører, til å lage hull i ørene.

Blant profesjonelle piercere og noen leger blir det anbefalt å ikke bruke denne typen verktøy, siden den aldri kan bli helt renngjort og derfor kan overføre sykdommer fra en kunde til en annen. Bruken av engangspiercingpistoler er en måte å omgå dette problemet, da disse er sterilisert under produksjonen og blir kastet etter bruk.

Andre problemer knyttet til dette verktøyet er at den ikke alltid skyter hullet igjennom. Noen ganger kan det også skyte på feil plass på grunn av sin unøyaktighet.

## Eksterne lenker
*
Trefork

En **trefork** (latin: *[[trident]]*, av «tre tenner») er en lystregaffel med tre spisser. En lyster er et spyd med to eller flere spisser til å fiske med (såkalt *[[lystring]]*).

Treforker har en overflatisk likhet med greip og høygafler som er landbruksredskaper med to til sju tenner, utformet for å løfte og kaste materiale.

Trefork var tidligere også brukt som et militært våpen.
Den greske havguden Poseidon (romersk gud: Neptun) blir ofte avbildet med en trefork.

Flere språk i India bruker ordet *trishula* fra sanskrit for å beskrive treforken. Dette ordet betyr «trippelspyd».

Trefork blir brukt som grafisk figur og som symbol for hav, sjø og lysterfiske. Denne figuren finnes i kunsten, som stilisert kjennetegn, i heraldiske våpenskjold og i bumerker. Treforken blir betegnet som «Neptungaffel» i våpenskjold og som «lyster» i bumerker. I det norske Sjøforsvaret har en Neptungaffel vært våpenfigur i skjold for et fartøy, og Svelvik har i sitt kommunevåpen fra 1964, et skjold med på rød bunn en gull Neptungaffel. Begge disse våpenskjoldene har de tre tennene vendt oppover.

I bumerker er lysterfiguren sterkt forenklet: den har en hovedstrek (skaftet) som i den ene enden har en tverrstrek og fra denne tverrstreken går det tre streker (tennene). En slik lysterfigur finnes i bumerker vendt både oppover og nedover. Den har noen variantformer f.eks. med en liten ekstra tverrstrek lenger inn på skaftet. I bumerker finnes også en figur der skaftet har tre tenner både øverst og nederst. 

## Litteratur om trefork i våpen og merker
* Hans Cappelen og Knut Johannessen : *Norske kommunevåpen*, Oslo 1987, side 109
* Anders Bjønnes m. fl. (redaktører): *Segltegninger fra [[hylling]]ene i Norge 1591 og 1610*, Norsk Slektshistorisk Forening, Oslo 2010

## Eksterne lenker
* 
* Hans Cappelen: ''Bumerker i Norge'' (Oslo 2005)
Barneasyl

**Barneasyl** er en historisk betegnelse på en institusjon for barn under skolepliktig alder. Asylene fungerte som tilholdssted eller daghjem for fattige barn og gjorde det mulig for mødrene å søke arbeid utenfor hjemmet.

Det første barneasylet, *Kleinkinderschule* eller *Strickstube* ble åpnet i 1769 i Alsace av den Rousseau-inspirerte  pastoren Johann Friedrich Oberlin (1740 – 1826) og Sara Banzet. Det var for øvrig i England at barneasylene ble et utbredt fenomen. I 1816 opprettet fabrikkeier Robert Owen (1771–1858)
et asyl for barna til fabrikkarbeiderne. Fenomenet spredte seg raskt til alle engelske fabrikkbyer og i 1825 ble også *Infant-school society* opprettet. De engelske asylene hadde omsorg, oppdragelse og undervisning som formål, med stor vekt på undervisning. Asylbevegelsen bredte seg til flere europeiske land. I København var det kvinnelige velgjørende selskap som i 1828 åpnet det første asylet i Danmark. 

## Barneasyl i Norge
I de største byene i Norge opprettet veldedige stiftelser en rekke barneasyler etter forbilder fra de engelske *infant schools* og tyske *Kleinkinderschulen*. I 1837 ble det første barneasylet i Norge opprettet i Trondheim av Selskabet de Nødlidendes Venner. Det første barneasylet i Kristiania åpnet 26. januar 1838 i Eugenia Stiftelses lokaler i Teatergata. Kristiansand barneasyl ble også stiftet i 1838. Bergens barneasyl ble opprettet i 1840 og driften startet året etter.

Fra 1850-årene opphørte skoleundervisning i mange av asylene i Norge. Det ble nå lagt mer vekt på å utvikle barna gjennom fortellinger og samtaler. En viktig inspirator til dette var tyskeren Friedrich Fröbel (1782–1852) som ville virkeliggjøre sine idéer gjennom å etableringen av barnehager. På 1930-tallet fikk idéen om barnehager bedre feste i Norge og mange av de gamle barneasylene ble gjort om til barnehager eller daghjem med mer lek og mindre undervisning.

## Se også
* Asylet (Oslo)
* Bergens barneasyl
* Børneasylet i Trondheim
* Børneasylet (Drammen)
* Kongsberg barneasyl
* Vaterland Børneasyl (Oslo)

## Referanser
Steve Haworth

**Steve Haworth** er en pioner innen moderne piercing.

Han var den første til å lage 3D-art implants, transdermal implants, og laser branding. Men mest kjent er han likevel for å ha laget en variant av Overflate barbellen.

Han har vært med i en flesh-hook suspension gruppe som ble skrevet inn i Guinness rekordbok. Han jobber også med å åpne en kirke for kroppmodifikasjon.

## Referanser
IC 349

**IC 349**, også kalt **Barnard's Merope-tåke**, er en stjernetåke som befinner seg 3500 astronomiske enheter (0.06 lysår) unna stjernen Merope i stjernehopen pleiadene.

## Eksterne lenker
* 
*
Japurá

**Japurá**, eller **Caquetá**, er ei elv i Colombia og Brasil. Den er ei venstre (nordlig) sideelv til Amazonas, og er 2&nbsp;820&nbsp;km lang. 

Den begynner som elva Caquetá i Andesfjellene i den sørvestlige delen av Colombia, og renner i sørøstlig retning og inn i Brasil, hvor den kalles Japurá. Den renner ut i Amazonas gjennom et forgreinet nettverk av kanaler. På den brasilianske delen er elva seilbar for mindre båter.

## Referanser
Undergrunn

:*For den norske musikkgruppen, se [[Undergrunn (musikkgruppe)]]. For den jugoslaviske filmen fra 1995, se [[Under jorden]]*

**Undergrunn** (engelsk: *underground*) er en fellesbetegnelse for samfunnsfenomener, aktiviteter, miljøer og kulturuttrykk som ikke blir regnet som del av det etablerte flertallssamfunnet eller offentlige systemet. Betegnelsen brukes særlig om filmer, billedkunst, bøker og tegneserier som lages selvstendig og fritt, er nydannende og eksperimentelle og ikke formidles gjennom de vanlige kommersielle mediekanalene, men isteden distribueres i egne nettverk og miljøer. 

## Undergrunnskultur

*[[Underground film]]* oppstod i USA på 1960-tallet som fellesnavn på uavhengig produserte lavbudsjettsfilmer med ulikt innhold. På samme vis kom en rekke undergrunnstegneserier fra små, frie utgivere som ofte representerte en motkultur til og kritikk av det bestående etablissementet. 

Mange opprinnelig smale undergrunnsfenomener som vokser i omfang og blir populære, blir tilpasset til og tatt opp i den etablerte populærkulturen og samtidsmoten. De blir samtidig gjerne overtatt av et profittstyrt produksjons- og salgsapparat. 

Moderne undergrunnsmusikk og -film betegnes ofte som *[[indie]]*, en forkortelse for det engelske *indipendent*, «uavhengig».

Undergrunnstegneserier var et amerikansk fenomen på slutten av 1960-tallet som spredte seg til andre land. Utover 1980-tallet ble skillet mellom overgrunn og undergrunn mindre, og marginale eller sære tegneserier som blir utgitt i dag blir gjerne karakterisert som alternative tegneserier. Serier utgitt av private i små opplag kalles i dag for tegneserierfanziner.

## Andre undergrunnsaktiviteter
Det norske ordet *undergrunn* opptrer oftest i sammensetninger som undergrunnsbane, en underjordisk tunnelbane for tog og trikk, og undergrunnsbevegelse, det vil si en hemmelig eller illegal virksomhet, for eksempel en motstandsbevegelse i et okkupert område. Andre undergrunnsmiljøer kan være en «underverden» (*underworld*) eller «forbryterverden» av asosiale personer og kriminelle nettverk som lever «under jorden», det vil si i skjul for politi og myndigheter, særlig i en storby. 
## Geologi
Undergrunn kan dessuten betegne jordlag under bakken og andre typer underlag.

## Se også
* Motkultur
* Undergrunnstegneserier
* Undergrunnsmusikk
* Alternativbevegelsen
* Indie
* Motstandsbevegelse
* Undergrunnsbane
* Geoteknikk

## Eksterne lenker
*
Glomdalsbruden (film)

***Glomdalsbruden*** er en norsk stumfilm fra 1926, og var den eneste norske filmen som danske Carl Theodor Dreyer regisserte. Filmen er basert på historiene «Glomdalsbruden» og «Eline Vangen» av Jacob B. Bull. Den hadde sin premiere på Carl Johan Teatret den 1. januar 1926 og på *Palads* i Danmark den 15. april 1926.  

Filmen er tatt opp i et lagerhus ved Akershus festning, mens utendørsscenene er spilt inn i Øvre Rendal og Bærum. 

Den er gitt ut på DVD og Blu-ray av Det Danske Filminstitut.

## Handling
*Glomdalsbruden* handler om at Tore Braaten vender hjem til en nedslitt gard, som han ønsker å gjøre enda finere enn nabogarden, og forelsker seg i jenta (Berit Glomgaarden) derfra, til fedrenes fortvilelse. Det går bra til slutt, selv om Tore må krysse elven.

## Rolleliste
* Einar Sissener –  Tore Braaten 
* Tove Tellback –  Berit Glomgaarden 
* Stub Wiberg –  Ola Glomgaarden 
* Harald Stormoen –  Jakob Braaten 
* Alfhild Stormoen –  Kari Braaten, hans hustru 
* Oscar Larsen –  Berger Haugsett 
* Einar Tveito –  Gjermund Haugsett, hans sønn 
* Rasmus Rasmussen –  Presten 
* Sophie Reimers –  Prestefruen 
* Julie Lampe –  Gammel-Guri

## Referanser


## Eksterne lenker
*
Stortingets lønnskommisjon

**Stortingets godtgjøringsutvalg** (tidligere kalt Stortingets lønnskommisjon, endring gjeldende fra 1. oktober 2021) er en kommisjon som «fastsetter med Stortingets samtykke den årlige godtgjørelsen til stortingsrepresentantene og regjeringens medlemmer.»

## Medlemmer
Kommisjonen består i stortingsperioden 2021–2025 av:
*Geir Engebretsen, leder
*Nils-Henrik Mørch von der Fehr
*Bente A. Landsnes

## Lønn
Stortingsrepresentanter hadde i 2014 en basislønn på 865&nbsp;100&nbsp;kroner. i tillegg hadde representanter som bodde lengre enn 40&nbsp;km unna Stortinget 169 kr/dag, mens lokale representanter mottok 75 kr i dagsgodtgjørelse. I tillegg fikk representantene dekket telefon og reiseutgifter.

For stortingsrepresentanter er pensjonsalderen 65 år. Full alderspensjon gis etter 12 år og utgjør 66 prosent av den årlige godtgjørelsen til stortingsrepresentanter.

## Godtgjørelsenes utvikling

Stortinget og regjeringen har de senere år hatt en sterkere lønnsvekst enn samfunnet for øvrig, noe som har møtt kritikk. I 2003 ble stortingspresidentens godtgjørelse endret fra å være lik stortingsrepresentantenes (samt representasjonstillegg) til å være lik statsministerens. En rekke ordførere har også godtgjørelsen knyttet opp til stortingsrepresentantenes, statsrådenes eller statsministerens lønn.

## Øvrige goder
* Representanter som avtrer eller ikke gjenvelges har krav på 66&nbsp;% av lønnen i etterlønn i inntil ett år om de er aktivt arbeidssøkende eller tar nødvendig og relevant utdanning
* Stortingsrepresentanter og regjeringsmedlemmer har egen pensjonsordning
* Representanter som ikke fortsetter etter nyvalg kan begrunne ut fra sin inntektssituasjon og søke om å motta fratredelsesytelse i inntil tre måneder utover valgperioden
* Tjenestereiser, og hjemreiser i helgene for pendlere, dekkes fullt ut
* Representantene får dekket utgifter til mobilt kontor, nettbrett og mobil inkludert abonnement og bruk
* Statsminister og regjeringsmedlemmer har egen bilservice med sjåfør/livvakter som de bestiller og avtaler i forkant når de ønsker veitransport
* Stortinget eier 143 møblerte leiligheter av varierende størrelse i Oslo, som stilles vederlagsfritt til disposisjon for representanter som bor mer enn 40 km i kjøreavstand fra Stortinget
* Statsministerboligen har siden 2008 vært Norges statsministers offisielle residens

## Referanser


## Eksterne lenker
* Stortingets lønnskommisjon 
* Stortinget – Lønn og andre godtgjørelser